
REFERAT
privind aprobarea Actului adiţional nr. 1 la Convenţia nr. 98 din 06.08.2009
Municipiul Timişoara, atestat documentar din anul 1212, deţine un amplu şi valoros patrimoniu arhitectural. Din nefericire, din cauza vechimii lor şi a unei întreţineri inadecvate, odată cu trecerea vremii, majoritatea monumentelor şi clădirilor, valoroase din punct de vedere arhitectural, se află într-o fază avansată de uzură şi degradare. Reabilitarea lor presupune cheltuieli financiare foarte mari, fapt pentru care s-au căutat resurse financiare complementare pentru acoperirea cheltuielilor privind reabilitarea clădirilor istorice.

În vederea punerii în valoare a unor clădiri istorice din municipiul Timişoara şi promovării unor activităţi tradiţionale ale municipiului Timişoara, Consiliul Local al Municipiului Timişoara şi S.C. URSUS Breweries S.A. au încheiat contractul de asociere nr. 1/20.05.2006, aprobat prin Hotărârea Consiliului Local al Municipiului Timişoara nr. 158/18.04.2006. 

Conform contractului de asociere mai sus menţionat, Consiliul Local al Municipiului Timişoara a aprobat, prin Hotărârea Consiliului Local al Municipiului Timişoara nr. 147/ 25.03.2008, lista de clădiri pentru renovare în 2008.

În contextul proiectului “Reabilitarea prudentă şi revitalizarea economică a cartierelor istorice din Timişoara” - componentă de asistenţă tehnică, finanţat de către Guvernul Republicii Federale Germania în baza Acordului interguvernamental de cooperare între Guvernul Republicii Federale Germania şi Guvernul României, Municipiul Timişoara a solicitat şi a obţinut finanţare pentru aplicarea măsurilor demonstrative de calificare, privind conservarea durabilă şi reabilitarea prudentă a clădirilor publice şi private de interes deosebit.        

Astfel, prin contractul de finanţare nr. 81088240/20.12.2006/SC2007- 4070/20.02.2007, aprobat prin Hotărârea Consiliului Local al Municipiului Timişoara nr. 39/13.02.2007 privind aprobarea Contractului de Finanţare între Societatea Germană pentru Colaborare Tehnică (GTZ) şi Municipiul Timişoara, privind realizarea proiectului "Reabilitarea prudentă şi revitalizarea economică a cartierelor istorice din Timişoara"- măsuri demonstrative, Societatea Germană pentru Colaborare Tehnică (GTZ) a acordat o finanţare în valoare de 440.000 de euro pentru lucrări demonstrative şi de calificare la clădirile istorice, proprietate publică sau privată a Municipiului sau a persoanelor fizice sau juridice, după cum urmează: 

· 400.000 euro - subvenţii pentru costurile de construcţie la măsurile în scop demonstrativ şi de calificare la obiectiv 

· 40.000 Euro – subvenţii pentru asistenţă tehnică.
Astfel s-a încheiat Convenţia nr. 98 din 06.08.2009 între Municipiul Timişoara şi proprietarii imobilului din Piaţa Unirii nr. 10. Această convenţie prevede măsuri de reabilitare în scop demonstrativ, şi anume lucrări de reparaţii la acoperiş/învelitoare, faţade, părţi metalice şi părţi din lemn, care sunt acoperite în proporţie de 70% de către GTZ şi 30% de către SC URSUS Breweries SA.
Cu acordul finanţatorilor, respectiv Societatea Germană pentru Colaborare Tehnică (GTZ) şi S.C. URSUS Breweries S.A, a fost inclus şi iluminatul arhitectural nocturn, ca lucrare de reabilitare admisă, conform Adresei cu nr. de înregistrare CDD2009-000190/13.10.2009 de la GTZ şi Adresei cu nr. de înregistrare CDD2009-000198/15.10.2009 de la S.C. URSUS Breweries S.A.
Considerăm că prin această măsură vor fi puse în evidenţă, pe timpul nopţii, clădirea şi elementele arhitecturale ale acesteia. Iluminatul arhitectural nocturn va oferi efecte decorative spectaculoase şi va înfrumuseţa şi spaţiile publice în care această clădire se află. 
Conform art.1 alin.(3) coroborat cu art. 3 lit. c) din Legea nr. 230 din 7 iunie 2006 a serviciului de iluminat public, iluminatul arhitectural face parte din iluminatul public. Astfel, Municipiul Timişoara va suporta cota-parte de 30% din lucrările privind realizarea iluminatului arhitectural nocturn al imobilului, precum şi valoarea totală a consumului de energie electrică necesar iluminării arhitecturale nocturne a imobilului, racordându-l la reţeaua de iluminat public.
Societatea Germană pentru Colaborare Tehnică (GTZ) va suporta 70% din valoarea totală a cheltuielilor impuse de instalarea iluminatului arhitectural nocturn. Propunem ca aceste prevederi să fie incluse într-un Act adiţional la convenţia nr. 98 din 06.08.2009.
Având în vedere cele mai sus menţionate,
PROPUNEM

- aprobarea Actului adiţional nr. 1 la Convenţia nr. 98 din 06.08.2009, prevăzut în Anexa la prezentul referat.
- aprobarea plăţii din bugetul local al Municipiului Timişoara a cotei de 30% din valoarea totală necesară pentru instalarea iluminatului arhitectural nocturn  a clădirii istorice din Piaţa Uniri nr. 10 din Municipiul Timişoara.

- aprobarea plăţii din bugetul local al Municipiului Timişoara a valorii totale a consumului de energie electrică necesar iluminatului arhitectural nocturn a clădirii istorice din Piaţa Unirii nr. 10 din Municipiul Timişoara.

Director executiv Direcţia Dezvoltare



Şef Serviciul CCRCIT
              

Arh. Aurelia Junie



Arh. Monica Stampar
 
Director executiv Direcţia Economică

Ec. Smaranda Haracicu

Director executiv Direcţia Edilitară

Ing. Marius Oneţiu

Avizat juridic

Cons. Juridic Mirela Lasuschevici

Redactat
Cons. Raluca Pop






PAGE  
1


            FP 53-01, Ver. 1

